ไทยประกันชีวิตจ่ายสินไหมสงกรานต์1.7 ล.
ไทยประกันชีวิตจ่ายสินไหมสงกรานต์ 1.7 ล้านบาท หลัง มีผู้เสียชีวิต 7 ราย 11 กรมธรรม์
21 เม.ย. 2554

ไทยประกันชีวิตจ่ายสินไหมสงกรานต์ 1.7 ล้านบาท หลัง มีผู้เสียชีวิต 7 ราย 11 กรมธรรม์ 
นายสวัสดิ์ นฤวรวงศ์ ผู้ช่วยกรรมการผู้จัดการใหญ่ บริษัท ไทยประกันชีวิต กล่าวว่า ในช่วง 7 วันอันตราย ของเทศกาลสงกรานต์ที่ผ่านมา มีผู้เสียชีวิตและบาดเจ็บจำนวนมาก และจากการตรวจสอบของบริษัทฯ พบว่า ในจำนวนนี้มีผู้เอาประกันของบริษัทฯ เสียชีวิต 7 ราย จำนวนกรมธรรม์รวม 11 กรมธรรม์ คิดเป็นเงินสินไหมทดแทนทั้งสิ้น 1.72 ล้านบาท 
บริษัทฯ ต้องขอแสดงความเสียใจต่อครอบครัวผู้เสียชีวิตทุกท่าน อย่างไรก็ตาม บริษัทฯ ได้ดำเนินการจ่ายสินไหมให้แก่ผู้รับประโยชน์เป็นที่เรียบร้อยแล้ว ตามนโยบายในการพัฒนาประสิทธิภาพการบริการแก่ผู้เอาประกัน ภายใต้โครงการไทยประกันชีวิต ฮอตเคลม ซึ่งจะช่วยให้ผู้เอาประกันได้รับการจ่ายสินไหมทดแทนอย่างรวดเร็ว ถูกต้อง และเป็นธรรม  
“ไทยประกันชีวิต ในฐานะบริษัทประกันชีวิตที่มุ่งดูแลชีวิตคนไทย ได้พัฒนาประสิทธิภาพการดำเนินงานและการให้บริการผู้เอาประกันอย่างต่อเนื่อง เพื่อให้ผู้เอาประกันของบริษัทฯ ได้รับประโยชน์สูงสุด” นายสวัสดิ์กล่าว